शहर के बाहर कांगड़ा के चाय बगान नजर आते हैं। आसपास चीड़ के जंगल भी हैं। अगर आपकी इच्छा जंगलों में ट्रेकिंग की है तो इसका भी आनंद उठा सकते हैं। पानी के छोटे छोटे झरने और हरियाली मिल कर पालमपुर के नयनाभिराम दृश्यावली प्रदान करते हैं। तो मशहूर पेंटर सोभा सिंह का गांव अंद्रेटा पास में स्थित हैं। यहां पर उनकी पेंटिंग गैलरी भी है। जिसे आप देख सकते हैं। 1947 में सोभा सिंह को यहां की आबोहवा इतनी पसंद आ गई कि यहीं पर आकर वे बस गए।